# Autivièla, Sent Martin e Vidèren

Autivièla, Sent Martin e Vidèren (Autile en basco, Autevielle-Saint-Martin-Bideren en francés) qu'ei ua comuna d'Occitània, en Lauhire, administrada peu departament deus Pirenèus Atlantics de la region de Navèra Aquitània, ancianament d'Aquitània.
Autivièla, Sent Martin e Vidèren que qu'estón unidas entà formar la comuna actuau lo 18 d'abriu de 1842.

## Geografia

Las comunas tòcatocantas que son Avitenh e Atòs-Aspins au nòrd, Sauvatèrra a l'èst, Guinarte-Parentias au sud-èst, Arboet-Sussauta en Baisha Navarra au sud-oèst e Ossaranh-Arribarèita en Sola au sud.

## Toponimia
### Autivièla

La prononciacion qu'ei [awti'bjɛlə]. Las fòrmas ancianas que son Autebiele en 1379 e 1385, Autabiela en 1542, Autavielle en 1546, Authevielle en 1728, Hautevielle (mapa de Cassini, a la fin deu sègle XVIIIau), Autevielle-Saint-Martin-Bideren despuish lo 18 d'abriu de 1842, quan apleguèn las tres comunas.
Segon Dauzat, Autivièla qu'ei format deu latin alta, « hauta », e villa.
Segon Miquèu Grosclaude, l'explicacion de Dauzat que sembla logica. Totun, que i a un dobte, pr'amor lo vilatge, en arriba deu Gave, ei pas briga haut e la prononciacion bearnesa, en [auti-], pòt hèr pensar a ua auta solucion, Altina villa, la proprietat d'Altinus; Grosclaude que's guarda de causir netament.

### Sent Martin

La prononciacion qu'ei [sen mar'tin]. Las fòrmas ancianas que son Sent Marti en 1376, Sent Marthin en 1379, Sent Marthii de Guaranhoo en 1385, lo nom qu'ei absent de la mapa de Cassini, a la fin deu sègle XVIIIau, mès que i a NOLIBOS en gròs caractèrs, Autevielle-Saint-Martin-Bideren despuish lo 18 d'abriu de 1842, quan apleguèn las tres comunas.
Lo nom qu'ei lo de l'avesque de Tors, Sent Martin.

### Vidèren

La prononciacion qu'ei [bi'dɛrœ(n)] (n finau s'enten quasi pas, accent tonic sus la segonda sillaba). Las fòrmas ancianas que son Bideren en 1342, Videren en 1385, Biderein en 1674, Bideren (mapa de Cassini, a la fin deu sègle XVIIIau), Autevielle-Saint-Martin-Bideren despuish lo 18 d'abriu de 1842, quan apleguèn las tres comunas.
Lo nom que hè pensar au basco bide, « camin », mès la terminason convién pas : segon J.B. Orpustan, lo genitiu possessiu ei jamès emplegat en toponimia. L'auta solucion qu'ei lo nom de persona Vital [= Vidau], deu latin Vitalis. Bidaa, Bidet, Bidon, etc, que son variantas de Vital. Lo toponime que's compausaré deu radical Bid- (de Vital), d'ua particula copulativa -er- (com dens pederet, sautericar), puish lo sufixe gascon -enh. Lo nom qu'a coneishut un reculament de l'accent tonic, frequent dens la region : Geroncenh > Geronce, Donenh > Dònhen.

## Administracion

Lista deus cònsols successius :
| Periòde | Periòde | Identitat | Etiqueta |
| 2014 | 2026 | Patrick Balesta | |
| març de 1989 | 2014 | Fernand Lavigne | RPR, puish UMP |
| abans 1988 | 1989 | Pierre Heugas-Darraspen | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 221, totala: 225 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 425 | 400 | 396 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 328 | 513 | 374 | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 332 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 204 | | | | Cercar | 121 | 141 | 144 | 145 150 |
| 2009 | 2010 |
| 153 158 | 173 176 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas deus Pirenèus Atlantics

## Nòtas

* ↑ "Ordonnance du Roi portant sur... article 6". Bulletin des Lois. Legir en linha sus Gallica.
* 1 2 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 341
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 39
* 1 2 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 353
* 1 2 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 342-343
* Portau de Bearn